Vrou (90) dood gevind in Uitenhage-huis | Maroela Media
Die polisie in Uitenhage in die Oos-Kaap ondersoek 'n saak van moord nadat 'n 90-jarige vrou se liggaam in haar huis gevind is.
Sers. Majola Nkohli, woordvoerder van die polisie, het gesê 'n buurvrou het omstreeks 09:00 Donderdag verby die bejaarde vrou se huis in Penford gestap en gesien 'n hek en deur staan oop.
Volgens Nkohli het sy haar probeer bel, maar geen antwoord gekry nie waarna sy die huis binnegegaan het. Sy het die bejaarde vrou se liggaam by die ingang na haar slaapkamer gevind en die polisie ontbied.
Die slagoffer het 'n steekwond in haar bolyf gehad. Volgens Nkohli is die motief vir die moord in dié stadium onbekend. "Die naam van die oorledene word weerhou aangesien al haar naasbestaandes nog nie van haar dood in kennis gestel is nie."
Enigiemand met inligting wat kan lei tot die inhegtenisneming van 'n verdagte (of meer) word versoek om AO Josua Victor by 083 455 1853 of Stop Misdaad by 0860 010 111 te bel.
Stem 100% SIEK Suid-Afrika!!!!! Thank God i don't live there anymore.
Sies, dis baie ongevoelig. Jy ken duidelik nie oumense nie. Van hulle is op 90 nog verstandelik skerp en gesond en veg so hard hulle kan vir hulle trots en onafhanklikheid, en dryf die kinders tot raserny met hul hardkoppigheid. Vir al wat jy weet hét die familie al alles probeer. Mens kannie 'n ou boom verplant nie – onthou dit.
Gatvol party keer is dit die oumense wat weier om na 'n ouetehuis of na die kinders toe te trek. Ek ken 'n paar sulke gevalle. Ek hoop wanneer jy so oud is sal jy darem wel instem. Maar aan die familie wil ek sê: wie julle ook al is…. moet julle nie steur aan ou Gatvol nie. Hy ken nie die omstandighede nie. Baie sterkte vir julle…
Dankie Vader my kinders emigreer. Gaan op my kniee bly dat hulle daar veilig sal wees. Hierdie het n siek vrot land geword.